韩元吉
汤丞相生日二十韵
宝历千龄会，神槎八月流。
人知挺生杰，天欲中兴周。
文笔超三古，声名溢九州。
宏才自伊吕，余事岂庆刘。
繄昔开黄阁，于今尚黑头。
裴公旋卧护，萧相暂居留。
舄奕稽山绶，光华绿野游。
银舆寿母贵，玉耳上公优。
嗣圣资爰立，昌时副聿求。
来归嘉季子，入觐伟韩侯。
今日恢王略，苍生跂庙谋。
中原尚纷扰，绝塞要怀柔。
胜逄如先定，成机会可投。
洪源端欲汎，前箸匪无筹。
日月符羲骚，乾坤协禹畴。
行看静蛇豕，俱议息貔貅。
考有中书第，官无太尉酬。
两京期汛扫，九庙得重修。
祉福天方锡，勋庸世未休。
斯民纳仁寿，公寿几千秋。